CELEX: 22008D0116
Language: sl
Date: 2008-11-07 00:00:00
Title: Sklep Skupnega odbora EGP št. 116/2008 z dne 7. novembra 2008 o spremembi Priloge XIII (Promet) k Sporazumu EGP

18.12.2008   
            
            
               SL
            
            
               Uradni list Evropske unije
            
            
               L 339/106
            
         
      SKLEP SKUPNEGA ODBORA EGP
   št. 116/2008
   z dne 7. novembra 2008
   o spremembi Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XIII k Sporazumu je bila spremenjena s Sklepom Skupnega odbora EGP št. 104/2008 z dne 26. septembra 2008 (1).
            
         
               (2)
            
            
               Uredbo Komisije (ES) št. 324/2008 z dne 9. aprila 2008 o določitvi revidiranih postopkov za izvajanje inšpekcijskih pregledov Komisije na področju pomorske varnosti (2) je treba vključiti v Sporazum.
            
         
               (3)
            
            
               Uredba (ES) št. 324/2008 razveljavlja Uredbo Komisije (ES) št. 884/2005 (3), ki je vključena v Sporazum in jo je zato treba v okviru Sporazuma razveljaviti –
            
         SKLENIL:
   Člen 1
   Besedilo točke 56r (Uredba Komisije (ES) št. 884/2005) Priloge XIII k Sporazumu se nadomesti z naslednjim:
   
      
         „32008 R 0324: Uredba Komisije (ES) št. 324/2008 z dne 9. aprila 2008 o določitvi postopkov za izvajanje inšpekcijskih pregledov Komisije na področju pomorske varnosti (UL L 98, 10.4.2008, str. 5).
      Za namene tega sporazuma veljajo določbe Uredbe z naslednjo prilagoditvijo:
      Členu 5(3) se doda:
      
         ‚Pri svojih inšpekcijskih pregledih lahko Komisija pozove nacionalne inšpektorje, katerih seznam pripravijo države Efte, Nadzorni organ Efte pa nacionalne inšpektorje, katerih seznam pripravijo države članice EU.
         Komisija in Nadzorni organ Efte lahko pri inšpekcijskih pregledih drug drugega povabita k sodelovanju v vlogi opazovalca.‘ “
      
   
   Člen 2
   Besedilo Uredbe (ES) št. 324/2008 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 8. novembra 2008 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (4).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 7. novembra 2008
      
         
            Za Skupni odbor EGP
         
         
            Predsednik
         
         Njegova presvetla visokost princ Nikolaus von LIECHTENSTEIN
         
      
   
   
      (1)  UL L 309, 20.11.2008, str. 30.
   
      (2)  UL L 98, 10.4.2008, str. 5.
   
      (3)  UL L 148, 11.6.2005, str. 25.
   
      (4)  Navedena ni nobena ustavna zahteva.